**341 Srednja Evropa**

**Merila:**

Opisna preverjevalna merila:

|  |  |
| --- | --- |
| Raven | Opis |
| ustvarjalno | Izdelku je dodana vsebina, ki ni izrecno zahtevana ali so ustrezni odgovori narejeni na izviren način. Zapisana so tudi vprašanja učitelju ali razmislek o učenju. Ovrednoteni so viri ali dodani/upoštevani novi/drugi. Problemsko je načeto katero od vprašanj/nalog. |
| odlično | Zapis je brezhibni izdelek, ki upošteva vsa navodila in dokazuje, da je bilo delo opravljeno samostojno. Pri opisih se uporablja tudi ustrezna geografska terminologija oz. pojmi. Sporočila so povsem razumljiva, upoštevana je knjižna pravopisna norma, jezik je tekoč, z bogatim besediščem in zloženimi povedmi. |
| prav dobro | Zapis je korekten in upošteva navodila. Izrecno zahtevana geografska terminologija (oz. pojmi) je uporabljena. Ni pomenskih zastranitev ali nepotrebnega oz. nezahtevanega vsebinskega širjenja. Sporočila so razumljiva, izreka zborna. |
| dobro | Zapis odgovorov je pretežno dobesedni prepis vsebine virov. Vprašanj za višji nivo dijak/inja ni poskušal/a odgovoriti. Odgovori so razumljivi. Prevladujejo kratki stavki, osredotočeno odgovarjajoč na vprašanja. Temeljno sporočilo je zajeto, čeprav se pojavljajo vsebinske in jezikovne nejasnosti, napake ali dvoumnosti. |
| zadovoljivo | Kratko in učitelju razumljivo je odgovorjeno na vprašanja minimalne ravni. Ocenjevalec presodi, ali morebitne napake zahtevajo, da dijak/inja na katero vprašanje ponovno odgovori. |
| nezadovoljivo ali neustrezno | Odgovori niti po količini niti po kakovosti ne prepričajo učitelja, da so dosežki oz. rezultati takšni, da omogočajo razumevanje nadaljnjih vsebin in usvajanje ciljev, ki jih zahtevajo pričakovani dosežki/rezultati učnega načrta. |

**Meje za oceno:**

|  |  |
| --- | --- |
| Standard znanja |  |
| rdeče | Minimalni nivo, ki je pogoj za pozitivno oceno (ocena 2) |
| modro | Temeljni nivo, ki ga doseže večina dijakov (ocena 3 in 4) |
| zeleno | Višji nivo, ki ga dosežejo učno prizadevnejši dijaki (ocena 4 in 5) |
| vijolično | Neobvezno vprašanje, ki pa ga učitelj lahko upošteva pri oceni. |